stanford-oval/wikipedia huggingface dataset:
ภัทรพล ศิลปาจารย์
ผลงานอื่น ๆ > งานพิธีกร

Asian Splash (ช่อง 3)
คอนเสิร์ตทีวี 5 (ช่อง 5)
ดูละครแล้วย้อนดูตัว (ช่อง 5)
เกมนานาชาติ (ช่อง 5)
Variety On 5 (ช่อง 5)
Money Action (ช่อง ITV)
Music When You Know (ช่อง ITV)
ITV Campus (ช่อง ITV)
M&M Movie& Music (ช่อง ITV ปี 2545)
เคพีเอ็น อวอร์ด (ช่อง 3 ปี 2548 คู่กับ น้าเน็ก เกตุเสพย์สวัสดิ์ ปาลกะวงศ์ ณ อยุธยา)
VIP (ช่อง 9 คู่กับ ตุ๊ก ญาณี จงวิสุทธิ์)
อสูรชายโชว์ (ช่อง ITV, TITV) (คู่กับ พีเค ปิยะวัฒน์ เข็มเพชร)
คู่หูคู่รัก (ช่อง 3 ปี 2552) (คู่กับ ท็อป ดารณีนุช โพธิปิติ)
ครูมืออาชีพ (ช่อง ไทยพีบีเอส) (ปัจจุบันยังออกอากาศอยู่)
15 นาที สารคดีโลก (ช่อง ไทยพีบีเอส) (5 กันยายน 2554 - ปัจจุบันยังออกอากาศอยู่)
รายการด้านการเงิน Money Matters (ช่อง Youtube:Paul Pattarapon พอล ภัทรพล) (14 มกราคม 2562 - ปัจจุบันยังออกอากาศอยู่)
รายการด้านการเงิน PODCAST (ช่อง Youtube:Paul Pattarapon พอล ภัทรพล) (28 พฤศจิกายน 2562 - ปัจจุบันยังออกอากาศอยู่)
ผลงานอื่น ๆ > หนังสือ

เหนื่อยชั่วคราว สบายชั่วโคตร (สำนักพิมพ์ สต็อคทูมอร์โรว์) พ.ศ. 2556
รางวัล

ศิลปินธรรมทูต
ทูตดาราเพื่อคุณธรรม
รางวัลผู้ดำเนินรายการประเภททีมดีเด่น จากรายการ วีไอพี จากรางวัลโทรทัศน์ทองคำ ครั้งที่ 24 พ.ศ. 2552
ผลกระทบฮอลล์

ผลกระทบฮอลล์ (อังกฤษ: Hall effect) เป็นการผลิตแรงดันไฟฟ้า (แรงดันฮอลล์) ให้ตกคร่อมจากด้านหนึ่งของแผ่นตัวนำไฟฟ้าไปอีกด้านหนึ่ง แรงดันนี้จะเกิดขึ้นเมื่อสนามแม่เหล็กถูกใส่ตั้งฉากกับผิวหน้าของตัวนำและแรงดันกระแสตรงถูกป้อนให้กับตัวนำนั้น แรงแม่เหล็กจะบังคับให้กระแสไฟฟ้าจากแรงดันกระแสตรงให้ไหลไปตามขอบของตัวนำ มันถูกค้นพบโดยนายเอ็ดวิน ฮอลล์ในปี ค.ศ. 1879
ค่าสัมประสิทธิ์ฮอลล์จะถูกกำหนดให้เป็นอัตราส่วนของสนามไฟฟ้าที่ถูกเหนี่ยวนำขึ้นกับผลคูณของความหนาแน่นกระแสไฟฟ้ากับสนามแม่เหล็กที่ใส่เข้าไป มันเป็นลักษณะเฉพาะของวัสดุที่ทำตัวนำนั้นขึ้นมา เนื่องจากค่าของมันขึ้นอยู่กับชนิด, จำนวน, และคุณสมบัติของพาหะของประจุที่ประกอบกันขึ้นเป็นกระแสไฟฟ้า
การค้นพบ

ผลกระทบฮอลล์ถูกค้นพบในปี 1879 โดยนายเอ็ดวิน เฮอร์เบิร์ต ฮอลล์ในขณะที่เขากำลังอยู่ระหว่างการศึกษาระดับปริญญาเอกที่มหาวิทยาลัย Johns Hopkins ในเมืองบัลติมอร์ รัฐแมรีแลนด์ เขาทำการวัดผลกระทบเล็ก ๆ ที่เกิดขึ้นในอุปกรณ์ที่เขาใช้ เป็นการค้นพบที่ยิ่งใหญ่ที่เกิดขึ้น 18 ปีก่อนการค้นพบอิเล็กตรอนและถูกเผยแพร่ภายใต้ชื่อ "บนกิจกรรมใหม่ของแม่เหล็กที่กระทำบนกระแสไฟฟ้า"
ทฤษฎี > การประยุกต์ใช้งาน

ฮอลล์โพรบจะถูกใช้เป็น Magnetometers ซึ่งเป็นเครื่องมือวัดสนามแม่เหล็กหรือเครื่องมือตรวจสอบวัสดุ (เช่นท่อส่งน้ำมัน) โดยใช้หลักการของการรั่วไหลของฟลักซ์แม่เหล็ก
อุปกรณ์ที่ใช้ประโยชน์จากผลกระทบฮอลล์จะผลิตสัญญาณที่มีระดับต่ำมาก ดังนั้นจึงจำเป็นต้องมีการขยายสัญญาณ ในขณะที่มันเหมาะสำหรับเป็นเครื่องมือห้องปฏิบัติการ ตัวขยายสัญญาณที่ใช้หลอดสุญญากาศที่มีพร้อมใช้งานในช่วงครึ่งแรกของศตวรรษที่ 20 นั้นก็มีราคาแพงมากเกินไป อีกทั้งการบริโภคพลังงานและความไม่น่าเชื่อถือสำหรับการใช้งานในชีวิตประจำวัน แต่การพัฒนาวงจรรวมต้นทุนต่ำได้ทำให้ตัวรับรู้ผลกระทบฮอลล์ (อังกฤษ: Hall Effect Sensor) เหมาะสำหรับการนำมาใช้ที่หลากหลาย อุปกรณ์จำนวนมากในขณะนี้ที่ใช้ตัวรับรู้ผลกระทบฮอลล์ในความเป็นจริงจะประกอบด้วยทั้งเซ็นเซอร์ตามที่อธิบายข้างต้นรวมกับตัวขยายสัญญาณวงจรรวม (IC) เกนสูงในแค่แพคเกจเดียว ความก้าวหน้าล่​​าสุดยังมีการเพิ่มสองวงจรรวมได้แก่วงจรรวมสำหรับตัวแปลงอนาล็อกเป็นดิจิทัล และวงจรรวมที่มี I²C (โพรโทคอลการสื่อสารระหว่างวงจรรวม) สำหรับการเชื่อมต่อโดยตรงไปยังพอร์ต I/O ของไมโครคอนโทรลเลอร์เข้าด้วยกันเป็นแพคเกจเดียว
ทฤษฎี > ข้อได้เปรียบเหนือวิธีการอื่น

อุปกรณ์ผลกระทบฮอลล์ (เมื่ออยู่ในแพคเกจที่เหมาะสม) จะมีภูมิคุ้มกันต่อฝุ่น, สิ่งสกปรก, โคลน, และน้ำ ลักษณะเหล่านี้ทำให้อุปกรณ์ผลกระทบฮอลล์มีความสามารถในการตรวจจับตำแหน่งที่ดีกว่าวิธีการทางเลือกอื่นเช่นการตรวจจับแสงออพติกและไฟฟ้า
เมื่ออิเล็กตรอนไหลผ่านตัวนำ สนามแม่เหล็กจะถูกสร้างขึ้น ดังนั้นจึงเป็นไปได้ที่จะสร้างเซ็นเซอร์กระแสแบบไร้การสัมผ้ส อุปกรณ์นี้มีขั้วไฟฟ้าสามขั้ว แรงดันไฟฟ้าจะถูกจ่ายคร่อมสองขั้วของเซ็นเซอร์ ขั้วที่สามจะให้แรงดันเอาต์พุตเป็นสัดส่วนกับกระแสที่ตรวจจับได้บนสายไฟนั้น นี้มีข้อดีหลายประการ นั่นคือไม่มีความต้านทานเพิ่มเติม (ต้วต้านทาน "shunt" จะจำเป็นสำหรับวิธีการตรวจจับกระแสที่พบมากที่สุด) ที่จำเป็นต้องใช้เพื่อแทรกมันเข้าไปในวงจรหลัก นอกจากนี้แรงดันไฟฟ้าที่ปรากฏบนสายไฟที่จะทำการตรวจวัดก็จะไม่ถูกส่งไปยังตัวเซ็นเซอร์ ซึ่งช่วยเพิ่มความปลอดภัยของอุปกรณ์วัด
ทฤษฎี > ข้อเสียเมื่อเทียบกับวิธีการอื่น

สนามแม่เหล็กจากสภาพแวดล้อม (เช่นจากสายไฟอื่น) อาจเพิ่มหรือลดสนามที่ Hall probe ตั้งใจที่จะตรวจสอบ ทำให้ได้ผลลัพธ์ที่ไม่ถูกต้อง นอกจากนั้น เนื่องจากแรงดันฮอลล์มักจะมีค่าเป็นมิลลิโวลต์ เอาต์พุตจากตัวรับรู้ชนิดนี้จึงไม่สามารถนำมาใช้เพื่อขับตัวกระตุ้นให้ทำงานได้โดยตรงแต่จะต้องมีการขยายสัญญาณก่อนโดยวงจรทรานซิสเตอร์
มีหลายวิธีในการตรวจวัดตำแหน่งต่าง ๆ ของชิ้นส่วนต้าง ๆ ที่อยู่ภายในระบบแม่เหล็กไฟฟ้า เช่นมอเตอร์กระแสตรงไร้แปรง รวมถึง I) ผลกระทบฮอลล์ II) การตรวจจับแสงด้วยตัวถอดระหัสแบบแสงมืด (อังกฤษ: light-dark position encoder) เช่นจานรหัสสีเทา (อังกฤษ: Gray code disk) และ III) แรงดันไฟฟ้าเหนี่ยวนำโดยการเคลื่อนที่โลหะหลักที่สอดเข้าไปในหม้อแปลง เมื่อนำฮอลล์มาเปรียบเทียบกับวิธีการที่ไวต่อแสง มันจึงยากกว่าที่จะได้ตำแหน่งที่แน่นอนด้วยการใช้ฮอลล์ การตรวจสอบด้วยฮอลล์จะไวต่อสนามแม่เหล็กที่กระจัดกระจาย
ทฤษฎี > การใช้ในงานร่วมสมัย

ตัวรับรู้ผลกระทบฮอลล์พร้อมที่จะนำมาใช้จากหลายผู้ผลิตที่แตกต่างกันและมันอาจจะถูกใช้ในตัวรับรู้อื่นหลายอย่างเช่นตัวรับรู้ความเร็วการหมุน (ล้อจักรยาน, ฟันเกียร์, เครื่องวัดความเร็วยานยนต์, ระบบจุดระเบิดอิเล็กทรอนิกส์), ตัวรับรู้การไหลของของไหล, ตัวรับรู้กระแส, และตัวรับรู้ความดัน การใช้งานทั่วไปจะสามารถพบได้ในงานที่มักจะต้องการความแข็งแกร่งและงานที่ใช้สวิทช์หรือโปเทนฉิโอมิเตอร์แบบไร้สัมผัส เหล่านี้รวมถึง: ปืนอัดลมไฟฟ้า, ไกของปืนเพนท์บอลอัดลม, ต้วควบคุมความเร็วรถโกคาร์ต, โทรศัพท์สมาร์ทโฟน, และจีพีเอสบางตัว
ทฤษฎี > การใช้ในงานร่วมสมัย > ตัวแปรสัญญาณกระแสจากผลกระทบฮอลล์ด้วยเฟอร์ไรท์รูปห่วงยาง

ตัวรับรู้ผลกระทบฮอลล์สามารถตรวจจับสนามแม่เหล็กที่หลงทางเข้ามาได้อย่างง่ายดาย รวมทั้งสนามแม่เหล็กโลกด้วย ดังนั้นพวกมันจึงทำงานเป็นเข็มทิศอิเล็กทรอนิกส์ได้ดี: หมายความว่าสนามแม่เหล็กที่หลงทางเข้ามาดังกล่าวสามารถขัดขวางการวัดอย่างแม่นยำของสนามแม่เหล็กขนาดเล็ก เพื่อแก้ปัญหานี้ตัวรับรู้ผลกระทบฮอลล์จะควบรวมเข้ากับโล่ห์ป้องกันแม่เหล็กบางชนิด ยกตัวอย่างเช่นตัวรับรู้ผลกระทบฮอลล์ที่ถูกแปะติดกับวงแหวนเฟอร์ไรท์ (ตามรูป) มันสามารถลดการตรวจจับของสนามที่หลงเข้ามาเป็นหลัก 100 หรือดีกว่า (เมื่อสนามแม่เหล็กภายนอกหักล้างกันทั่ววงแหวนทำให้ไม่มีสนามแม่เหล็กเหลือค้างอยู่) รูปแบบการทำงานแบบนี้ยังช่วยปรับปรุงอัตราส่วนสัญญาณต่อเสียงรบกวน (อังกฤษ: signal-to-noise ratio) และผลกระทบลอย (อังกฤษ: drift effect) ได้มากกว่า 20 เท่าของที่ได้จากอุปกรณ์ฮอลล์ที่เปลือย ช่วงของการตรวจจับแบบป้อนเข้าอาจถูกขยายให้สูงขึ้นและต่ำลงโดยการเดินสายไฟที่เหมาะสม ในการขยายช่วงเพื่อกระแสที่ต่ำลง ลวดนำกระแสอาจจะถูกพันลอดช่องเปิดหลายรอบ แต่ละรอบจะเพิ่มสัญญาณส่งออกจากตัวรับรู้ในปริมาณที่เท่ากัน เมื่อตัวรับรู้ถูกติดตั้งอยู่บนแผงวงจรพิมพ์ ขดลวดอาจติดตั้งด้วยลวดเย็บกระดาษติดกับแผง ในการขยายช่วงเพื่อกระแสที่สูงขึ้น อาจต้องใช้ตัวแบ่งกระแส (อังกฤษ: current divider) ตัวแบ่งจะแยกกระแสให้ไหลผ่านสายไฟสองเส้นที่มีความกว้างต่างกัน ในสายไฟเส้นที่บางกว่ากระแสจะไหลเป็นสัดส่วนที่เล็กกว่ากระแสทั้งหมด กระแสนี้จะไหลผ่านตัวรับรู้
ทฤษฎี > การใช้ในงานร่วมสมัย > ตัวรับรู้แบบปากคีบวงแหวนแยก

ตัวรับรู้แบบแหวนแยกที่ติดตั้งอยู่ในปากคีบของแคลมป์มิเตอร์จะรับรุ้การเปลี่ยนแปลงของสนามที่เกิดขึ้นบนสายไฟจึงทำให้อุปกรณ์สามารถถูกนำไปใช้ในการทดสอบอุปกรณ์ได้ ตัวรับรู้แบบปากคีบวงแหวนแยกช่วยให้สามารถทดสอบกระแสไฟฟ้าได้โดยไม่ต้องรื้อวงจรเดิมออก
ทฤษฎี > การใช้ในงานร่วมสมัย > การคูณแบบแอนะล็อก

เอาต์พุตเป็นสัดส่วนกับทั้งสนามแม่เหล็กที่ใส่เข้าไปและแรงดันไฟฟ้าของตัวรับรู้ที่ป้อนให้ ถ้าสนามแม่เหล็กถูกใส่เข้าไปโดยขดลวด เอาต์พุตของตัวรับรู้จะเป็นสัดส่วนกับผลคูณของกระแสที่ไหลผ่านขดลวดกับแรงดันของตัวรับรู้ เนื่องจากงานที่ต้องใช้คอมพิวเตอร์ส่วนใหญ่จะถูกดำเนินการในขณะนี้โดยดิจิทัลคอมพิวเตอร์ขนาดเล็ก ดังนั้นการประยุกต์ใช้ที่มีประโยชน์ที่เหลืออยู่จึงอยุ่ในการตรวจวัดกำลังไฟฟ้า (P=VI) ซึ่งรวมการตรวจจับกระแสเข้ากับการตรวจจับแรงดันไฟฟ้าในอุปกรณ์ที่ใช้ผลกระทบฮอลล์เพียงตัวเดียว
ทฤษฎี > การใช้ในงานร่วมสมัย > การวัดพลังงาน

โดยการตรวจวัดกระแสที่จ่ายให้กับโหลดและการใช้แรงดันไฟฟ้าที่จ่ายให้กับอุปกรณ์เป็นแรงดันไฟฟ้าของตัวรับรู้ มันจึงเป็นไปได้ที่จะหาพลังงานที่กระจายไปในตัวอุปกรณ์
ทฤษฎี > การใช้ในงานร่วมสมัย > การตรวจหาตำแหน่งและการตรวจจับการเคลื่อนไหว

อุปกรณ์ผลกระทบฮอลล์ที่ใช้ในการตรวจจับการเคลื่อนไหวและตัวสวิทช์จำกัดการเคลื่อนไหวสามารถสร้างความน่าเชื่อถือเพิ่มขึ้นในสภาพแวดล้อมที่สุดขั้ว เนื่องจากไม่มีชิ้นส่วนที่เคลื่อนไหวมาเกี่ยวข้องภายในตัวรับรู้หรือแม่เหล็ก อายุขัยโดยทั่วไปของตัวรับรู้จะดีขึ้นเมื่อเทียบกับสวิทช์ไฟฟ้ากลไกแบบดั้งเดิม นอกจากนี้ตัวรับรู้และแม่เหล็กอาจจะถูกบรรจุอยู่ในวัสดุป้องกันที่เหมาะสมอีกด้วย มันยังถูกนำไปใช้ในมอเตอร์กระแสตรงไร้แปรง
ทฤษฎี > การใช้ในงานร่วมสมัย > ระบบจุดระเบิดและระบบฉีดน้ำมันเชื้อเพลิงในรถยนต์

มันมักจะถูกใช้ในจานจ่ายสำหรับตั้งเวลาการจุดระเบิด (และในบางชนิดของตัวรับรู้สำหรับตำแหน่งของข้อเหวี่ยงและเพลาลูกเบี้ยวเพื่อตั้งเวลาการฉีดพัลส์, การตรวจจับความเร็วและอื่น ๆ) ตัวรับรู้ผลกระทบฮอลล์ถูกนำมาใช้แทนหัวนกกระจอกอย่างที่ใช้ในยานยนต์ก่อนหน้านี้ มันถูกใช้เป็นอุปกรณ์ตั้งเวลาจุดระเบิดในจานจ่ายหลายชนิดดังนี้ สเตเตอร์แม่เหล็กถาวรและชิปสารกึ่งตัวนำผลกระทบฮอลล์จะถูกติดตั้งติดกันแต่คั่นโดยช่องว่างอากาศ ทำตัวเป็นตัวรับรู้ผลกระทบฮอลล์ โรเตอร์โลหะที่ประกอบด้วยหน้าต่างและแท็บจะติดตั้งอยู่กับเพลาและถูกจัดวางเพื่อที่ว่าในระหว่างที่เพลาหมุน หน้าต่างและแท็บจะเคลื่อนที่ผ่านช่องว่างอากาศระหว่างแม่เหล็กถาวรและชิปสารกึ่งตัวนำผลกระทบฮอลล์ นี่เป็นโลห์ป้องกันอย่างมีประสิทธิภาพและทำให้ชิปฮอลล์เผชิญหน้ากับสนามแม่เหล็กถาวรที่เกี่ยวข้องไม่ว่าจะเป็นแท็บหรือหน้าต่างจะผ่านตัวรับรู้ฮอลล์ สำหรับจุดประสงค์ในการตั้งเวลาจุดระเบิด โรเตอร์โลหะจะมีแท็บและหน้าต่างขนาดเท่ากันที่มีตำนวนเท่ากับจำนวนกระบอกสูบเครื่องยนต์ นี้จะผลิตเอาต์พุตเป็นคลื่นสี่เหลี่ยมที่สม่ำเสมอเนื่องจากจังหวะเปิด/ปิด (การป้องกันและการเปิดรับ) เท่ากัน สัญญาณนี้จะถูกใช้โดยคอมพิวเตอร์ของเครื่องยนต์หรือ ECU เพื่อควบคุมจังหวะการจุดระเบิด หลายตัวรับรู้ผลกระทบฮอลล์สำหรับยานยนต์มีทรานซิสเตอร์แบบ NPN ฝังอยู่ภายในที่มีคอลเลกเตอร์เปิดและอิมิตเตอร์ลงดิน หมายความว่าแทนที่แรงดันไฟฟ้าที่ถูกผลิตที่ขาเอาต์พุตของตัวรับรู้ฮอลล์ แต่เมื่อทรานซิสเตอร์ ON วงจรจะถูกต่อลงกราวน์ผ่านทางขาเอาต์พุต
ทฤษฎี > การใช้ในงานร่วมสมัย > การตรวจจับการหมุนของล้อ

การตรวจจับการหมุนของล้อจะมีประโยชน์โดยเฉพาะอย่างยิ่งในระบบเบรกป้องกันล้อล็อก หลักการของระบบดังกล่าวได้รับการขยายสมรรถนะออกไปและถูกกลั่นกรองเพื่อที่จะนำเสนอฟังก์ชันที่มากกว่าฟังก์ชันเพื่อป้องกันการลื่นไถลอย่างเดียว ขณะนี้ได้มีการเพิ่มสมรรถนะในการควบคุมยานพาหนะให้ดียิ่งขึ้น
ทฤษฎี > การใช้ในงานร่วมสมัย > การควบคุมมอเตอร์ไฟฟ้า

บางชนิดของมอเตอร์ไฟฟ้ากระแสตรงไร้แปรงจะใช้ตัวรับรู้ผลกระทบฮอลล์ในการตรวจจับตำแหน่งของโรเตอร์แล้วป้อนข้อมูลนั้นใหกับตัวควบคุมมอเตอร์ นี้จะช่วยให้มีการควบคุมมอเตอร์ที่แม่นยำมากขึ้น
ทฤษฎี > การใช้ในงานร่วมสมัย > งานอุตสาหกรรม

การนำตัวรับรู้ผลกระทบฮอลล์ไปประยุกต์ใช้มากขึ้นในอุตสาหกรรม ซึ่งตอนนี้ใช้จอยสติ๊กผลกระทบฮอลล์ในการควบคุมวาล์วไฮดรอลิก โดยการแทนที่คันโยกกลแบบดั้งเดิมด้วยการตรวจจับแบบไร้สัมผัส การประยุกต์ดังกล่าวรวมถึงรถบรรทุกการทำเหมืองแร่, รถตัก, รถเครน, รถขุด, รถกระเช้า ฯลฯ
ทฤษฎี > การใช้ในงานร่วมสมัย > การขับเคลื่อนยานอวกาศ

ตัวผลักดันผลกระทบฮอลล์ (อังกฤษ: Hall effect thruster (HET)) เป็นอุปกรณ์กำลังค่อนข้างต่ำที่ใช้ในการขับเคลื่อนยานอวกาศบางชนิด หลังจากมันเข้าสู่วงโคจรหรือออกไปไกลสู่​​อวกาศ ใน HET อะตอมจะถูกทำให้แตกตัวเป็นไอออนและถูกเร่งความเร็วโดยสนามไฟฟ้า สนามแม่เหล็กเป็นวงกลมจะถูกสร้างขึ้นโดยแม่เหล็กในรัสเตอร์ สนามนี้จถูกใช้ในการดักจับอิเล็กตรอนที่โคจรและสร้างสนามไฟฟ้าเนื่องจากผลกระทบฮอลล์ ศักย์ไฟฟ้าขนาดใหญ่จะถูกสร้างขึ้นระหว่างปลายของ thruster ซึ่งเป็นจุดที่เชื้อเพลิงสภาพเป็นกลางจะถูกป้อนเข้าไป และเป็นส่วนที่อิเล็กตรอนถูกสร้างขึ้น; ดังนั้นอิเล็กตรอนที่ถูกดักจับในสนามแม่เหล็กจะไม่สามารถตกลงไปในจุดมีศักย์ไฟฟ้าที่ต่ำกว่า พวกมันมีพลังอย่างมากซึ่งหมายความว่าพวกมันสามารถทำให้อะตอมที่เป็นกลางแตกตัวเป็นไอออน เชื้อเพลิงที่เป็นกลางจะถูกสูบเข้าไปในห้องและถูกแตกตัวเป็นไอออนโดยอิเล็กตรอนที่ติดกับดักอยู่ จากนั้นประจุบวกและอิเล็กตรอนจะพุ่งออกมาจาก thruster เป็นพลาสมาแบบกึ่งของกึ่งเป็นกลาง, สร้างแรงผลักดันขึ้นมา
ผลกระทบ Corbino

การจัดเตรียมเพื่อการวัด Hall Effect สำหรับอิเล็กตรอน ในขั้นต้นอิเล็กตรอนจะไหลตามลูกศรโค้งเนื่องจากแรงแม่เหล็ก ที่จุดหนึ่งที่ห่างจากหน้าสัมผัสที่ปล่อยกระแสเข้า, อิเล็กตรอนจะสะสมอยู่ทางด้านซ้ายและหมดหายไปจากด้านขวา, สร้างสนามไฟฟ้า ξy ในทิศทาง VH แต่ VH จะเป็นลบสำหรับสารกึ่งตัวนำบางตัวที่ "โฮล" เป็นตัวที่ไหล ในสถานะที่มั่นคง, ξy จะแข็งแกร่งพอที่จะหักล้างแรงแม่เหล็กได้หมด เพื่อที่ว่าอิเล็กตรอนจะไหลไปตามทิศทางลูกศรตรง (เส้นประ)
ล้อที่มีแม่เหล็กสองตัววิ่งผ่านตัวรับรู้ผลกระทบฮอลล์
ตัวรับรู้ผลกระทบฮอลล์แบบกระแสที่มีตัวขยายสัญญาณแบบวงจรรวมอยู่ภายใน ขนาดช่องวัด 8 มม แรงดันเอาต์พุตกระแสศูนย์อยู่ตรงกลางระหว่างแรงดันแหล่งจ่ายไฟที่รักษาระดับความแตกต่างกัน 4 ถึง 8 โวลต์ กระแสตอบสนองที่ไม่ใช่ศูนย์จะเป็นสัดส่วนกับแรงดันแหล่งจ่ายและเป็นเส้นตรงถึง 60 แอมแปร์เฉพาะสำหรับอุปกรณ์ขนาด 25 แอมแปร์นี้
แผนผังแสดงผลต้วแปรสัญญาณกระแส (อังกฤษ: current transducer) โดยใช้ประโยชน์จากผลกระทบฮอลล์ที่ถูกฝังรวมเข้ากับแหวนเฟอร์ไรต์
จำนวน'รอบของขดลวด' และฟังก์ชันการถ่ายโอนที่สอดคล้องกัน
Clampmeter เป็นมิเตอร์แบบปากคีบที่มีตัวรับรู้แบบแหวนแยกที่ปากคีบทำงานโดยอาศัยผลกระทบฮอลล์
ซึงฮัน

| ซึงฮัน |
| --- | --- |
ซึงฮันในปี ค.ศ. 2023
เกิด: ฮง ซึง-ฮัน  (2003-10-02) 2 ตุลาคม ค.ศ. 2003 (21 ปี) โคยัง, จังหวัดคย็องกี, เกาหลีใต้
การศึกษา: โรงเรียนศิลปะการแสดงโซล
อาชีพ: นักร้อง
ปีปฏิบัติงาน: ค.ศ. 2022 (2022)–ปัจจุบัน
อาชีพทางดนตรี
แนวเพลง: เคป็อป
ค่ายเพลง: SM
สมาชิกของ: SM Town
อดีตสมาชิก: SM Rookies Riize
 นักดนตรี

ชื่อเกาหลี
ฮันกึล: 홍승한
อาร์อาร์: Hong Seunghan 
เอ็มอาร์: Hong Sŭnghan 
 
ลายมือชื่อ

หมายเหตุ
^ a: ลายเซ็นของซึงฮันแสดงอักษรย่อของเขาในฮันกึล (ㅎㅅㅎ). 
ฮง ซึง-ฮัน (เกาหลี: 홍승한; เกิด 2 ตุลาคม ค.ศ. 2003) หรือที่รู้จักในชื่อ ซึงฮัน เป็นนักร้องชาวเกาหลีใต้ อดีตสมาชิกวงบอยแบนด์เกาหลีใต้ชื่อ ไรซ์ ซึ่งเดบิวต์ภายใต้เอสเอ็มเอนเตอร์เทนเมนต์ ในปี ค.ศ. 2023 โดยเขามีกำหนดเดบิวต์ในฐานะศิลปินเดี่ยวในช่วงครึ่งหลังของปี ค.ศ. 2025
ซึงฮันได้รับการเปิดตัวครั้งแรกในเดือนกรกฎาคม ค.ศ. 2022 ในฐานะสมาชิกของทีมฝึกหัดไอดอลของเอสเอ็มเอนเตอร์เทนเมนต์คือ เอสเอ็มรุกกีส์ ต่อมาในเดือนกันยายน ค.ศ. 2023 เขาได้เดบิวต์เป็นสมาชิกของวงไรซ์ อย่างไรก็ตาม หลังจากเกิดการรั่วไหลของข้อมูลและเสียงวิพากษ์วิจารณ์เกี่ยวกับชีวิตส่วนตัวของเขา ซึงฮันจึงหยุดพักจากวงตั้งแต่เดือนพฤศจิกายน ค.ศ. 2023 และแม้ว่าเขาจะกลับมาในเดือนตุลาคม ค.ศ. 2024 แต่ก็ได้ถอนตัวออกจากวงอย่างถาวรภายในสองวันหลังจากเผชิญกระแสต่อต้านจากกลุ่มแฟนคลับบางส่วนของวง
สถานการณ์ที่นำไปสู่การออกจากวงของซึงฮันก่อให้เกิดข้อถกเถียงอย่างกว้างขวาง หลายฝ่ายวิพากษ์วิจารณ์ปรากฏการณ์วัฒนธรรมยกเลิก (cancel culture) ในหมู่แฟนเพลงเกาหลีใต้ รวมถึงการตั้งคำถามถึงความคาดหวังทางวัฒนธรรมที่มีต่อไอดอลเกาหลีใต้ โดยเฉพาะอย่างยิ่งเมื่อค่ายเพลงเคป็อปพยายามขยายตลาดไปยังผู้ฟังระดับนานาชาติ
ผลงานการแสดง

บทความหลัก: ไรซ์ § ผลงานการแสดง
ผลงานการแสดง > รายการโทรทัศน์

| ปี | รายการ | บทบาท | หมายเหตุ | Ref>  |
| --- | --- | --- | --- | --- |
| 2022–2023 | Welcome to NCT Universe | ตัวเอง | สิบตอน |  |
| 2023 | โชว์! มิวสิกคอร์ | พิธีกรร่วม | ตอนที่ 830 กับ อึนซอก และ ซอลยุน |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Hong Seung-han
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
พลอยชมพู

| ญานนีน ภารวี ไวเกล |
| --- | --- |
พลอยชมพู ในปี พ.ศ. 2561
ข้อมูลพื้นฐาน
ชื่อเกิด: ญานนีน ภารวี ไวเกล
เกิด: 30 กรกฎาคม พ.ศ. 2543 (24 ปี) สไตน์เฟิร์ต ประเทศเยอรมนี
แนวเพลง: ป็อปร็อก ป็อบ อาร์แอนด์บี
อาชีพ: นักร้อง นักแสดง ยูทูบเบอร์
เครื่องดนตรี: เสียงร้อง
ช่วงปี: พ.ศ. 2555–ปัจจุบัน
ค่ายเพลง: ไวท์มิวสิก (2558) เอ็มบีโอ (2558–2560) โมโนมิวสิก (2561–2562) ยูนิเวอร์แซลมิวสิกกรุป (2561–2564)  Red Records (2562–2564)
ญานนีน ภารวี ไวเกล (เกิด 30 กรกฎาคม พ.ศ. 2543) ชื่อเล่น พลอยชมพู เป็นนักร้องและนักแสดงลูกครึ่งไทย-เยอรมัน มีชื่อเสียงจากการแสดงในมิวสิกวีดิโอเพลง "ไกลแค่ไหนคือใกล้" ของวงเก็ตสึโนวาเมื่อปี 2555 และต่อมาได้คัฟเวอร์เพลงออกเผยแพร่ในปีถัดมาบนช่องยูทูบของเธอที่ชื่อ "Jannine Weigel" ทำให้เธอมีชื่อเสียงทางดนตรี เป็นศิลปินสังกัดจีเอ็มเอ็ม แกรมมี่ ในกลางเดือนมีนาคม พ.ศ. 2558 เธอออกซิงเกิ้ลแรกแนวป็อปร็อกชื่อ "ชักดิ้นชักงอ"
ประวัติ

ญานนีนเกิดจากแม่ชาวไทยกับพ่อชาวเยอรมัน ในวันที่ 30 กรกฎาคม พ.ศ. 2543 ที่เมืองสไตน์เฟิร์ต ประเทศเยอรมนี โดยชื่อเธอมาจากภาษาฮีบรูที่แปลว่า "พระยาห์เวห์ทรงเมตตา" เธอมีพี่สาว 1  ชื่อ ไข่มุก เธอเป็นคนสุดท้อง และเติบโตอยู่ที่ประเทศเยอรมนีจนอายุ 10 ปี ในเดือนกรกฎาคม พ.ศ. 2553 ครอบครัวของเธอได้ย้ายมาอยู่จังหวัดนครราชสีมา เธอนับถือศาสนาคริสต์
ญานนีนจบการศึกษาระดับอนุบาลจากเซนท์มาติน และระดับประถมที่โรงเรียนเรเก่นโบเก่นชูเล เมืองสไตน์เฟิร์ต ประเทศเยอรมนี จนเธอย้ายไปที่กรุงเทพตอนอยู่ชั้นประถมศึกษาปีที่ 5 ศึกษาปริญญาตรีล่วงหน้า สัมฤทธิบัตร มหาวิทยาลัยสุโขทัยธรรมาธิราช คณะศิลปศาสตร์ สาขาวิชาภาษาอังกฤษ และจบการศึกษาระดับชั้นมัธยมศึกษาตอนต้นกับสถาบันทางไกล
ญานนีนสามารถพูดภาษาไทย, อังกฤษ และเยอรมันได้คล่อง และยังเรียนภาษาจีนกลางและภาษาเวียดนามเพิ่มเติม
ประวัติ > วงการบันเทิง

พลอยชมพูได้เข้าสู่วงการบันเทิงไทยโดยผ่านโมเดลลิ่ง ในปี พ.ศ. 2553 อีกทั้งมีโอกาสแสดงภาพยนตร์โฆษณาบางส่วน และประกวดหนูน้อยนพมาศและหนูน้อยสงกรานต์ เมื่ออายุได้ 11 ปี พลอยชมพูสนใจที่จะเป็นนักร้อง จึงฝึกฝนร้องเพลงด้วยตนเองอยู่ 3 เดือนอีกทั้งยังสมัครเข้าประกวดร้องเพลงในรายการ ซิงกิ้งคิดส์ โดยพลอยชมพูได้รางวัลรองชนะเลิศอันดับ 2 จากนั้นก็ได้รับการติดต่อจากค่ายจีเอ็มเอ็ม แกรมมี่ และได้มาร่วมแสดงมิวสิควิดิโอเพลง "ไกลแค่ไหนคือใกล้" ของวง เก็ตสึโนวา และได้เข้าเป็นศิลปินฝึกหัดในแกรมมี่เมื่อเดือนตุลาคม พ.ศ. 2555
ในปี พ.ศ. 2558 พลอยชมพูมีผลงานเพลงเป็นของตนเอง "ชักดิ้นชักงอ" ทำให้เธอเป็นที่รู้จักในวงการอย่างเป็นทางการ จากนั้นก็มีผลงานละครเรื่องแรกเช่นกัน ในละครเรื่อง บัลลังก์เมฆ รับบทเป็น วีรินทร์ ร่วมกับจุฑาวุฒิ ภัทรกำพล ในปีเดียวกัน เธอมีผลงานภาพยนตร์เรื่องแรกคือ รุ่นพี่ อีกด้วย
ปี 2561 นั้นหลังหมดสัญญาได้ย้ายสังกัดมาอยู่ค่ายยูนิเวอร์ซัล มิวสิค (ประเทศไทย) ภายใต้ยูนิเวอร์ซัล มิวสิค กรุ๊ป มีซิงเกิล "ปากร้าย ใจรัก" และได้ไปเป็นหนึ่งในผู้เข้าแข่งขันในรายการ The Mask Line Thai ในฉายา "หน้ากากปลากัด"
ต่อมาในวันที่ 6 ธันวาคม 2562 พลอยชมพูได้เซ็นสัญญากับค่ายเพลง "Red Records" ซึ่งเป็นค่ายที่ร่วมมือกันระหว่างค่ายเพลง Universal Music Groupกับสายการบิน Air Asia โดยพลอยชมพูเป็นศิลปินคนแรกของค่ายนี้
ผลงานเพลง > ซิงเกิล

| ปี | ชื่อเพลง | อันดับเพลงสูงสุด> IW Chart  | อัลบั้ม |
| --- | --- | --- | --- |
| 2558 | ชักดิ้นชักงอ | — | The Meeting Room |
| 2558 | Pluto | — | Genesis |
| 2558 | Still Your Girl | — | Genesis |
| 2558 | Shotgun | — | Genesis |
| 2558 | Guard Your Heart | — | Genesis |
| 2558 | Raindrops | — | Genesis |
| 2559 | ปลิว (Away) | 3 | ซิงเกิลไม่มีอัลบั้ม  |
| 2559 | Finish Line | — | ซิงเกิลไม่มีอัลบั้ม  |
| 2559 | อาจเป็นเพราะ | — | ซิงเกิลไม่มีอัลบั้ม  |
| 2560 | ดีใจ(I'm Glad) | — | ซิงเกิลไม่มีอัลบั้ม  |
| 2560 | Zurück Zu Dir | — | ซิงเกิลไม่มีอัลบั้ม  |
| 2560 | Deep End | — | Deep End |
| 2560 | Strangled Love | — | Deep End |
| 2560 | Heart Stop | — | Deep End |
| 2560 | Diamonds (Feat.Gavwi) | — | ซิงเกิลไม่มีอัลบั้ม  |
| 2560 | Ghostbuster | — | ซิงเกิลไม่มีอัลบั้ม  |
| 2561 | ปากร้าย ใจรัก | — | ซิงเกิลไม่มีอัลบั้ม  |
| 2562 | สายไป (Too Late) | — | ซิงเกิลไม่มีอัลบั้ม  |
| 2562 | เหงา (Lonely) | — | ซิงเกิลไม่มีอัลบั้ม  |
| 2562 | Words | — | ซิงเกิลไม่มีอัลบั้ม  |
| 2562 | น้ำตา (Tears) | — | ซิงเกิลไม่มีอัลบั้ม  |
| 2562 | อีกนิดหนึ่ง (A Little More) | — | ซิงเกิลไม่มีอัลบั้ม  |
| 2562 | ดีกว่า (Better) | — | ซิงเกิลไม่มีอัลบั้ม  |
| 2562 | หนึ่งคำสองความรู้สึก (One Word) | — | ซิงเกิลไม่มีอัลบั้ม  |
| 2563 | PASSCODE | — | ซิงเกิลไม่มีอัลบั้ม  |
| 2565 | Location | — | ซิงเกิลไม่มีอัลบั้ม  |
| 2565 | Psycho ft.Maiyarap |  |  |
| 2565 | What u call that |  |  |
| 2565 | ไม่ได้ เจ้าชู้ ft. Vangoe |  |  |
| 2567 | Timeline ft. Lazy loxy |  |  |
| 2567 | Rare Item |  |  |
| 2567 | พอรึยัง |  |  |
| 2567 | ฟ้าผ่า |  |  |
| 2568 | Why Not |  |  |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี 2553
ผลงานเพลง > สตูดิโออัลบั้ม

| ชื่ออัลบั้ม | รายละเอียดอัลบั้ม | รายชื่อเพลง |
| --- | --- | --- |
| อยู่คนเดียวให้ได้ |  ภาษาไทย  ออกจำหน่าย: 6 เมษายน 2565  สังกัด: อิสระ  รูปแบบ: ดิจิตอลดาวน์โหลด, ซีดี (ผลิตในรูปแบบ CD แผ่นทองในรูปแบบจำลองปก ขนาดเท่าแผ่นเสียง ซึ่งผลิตเพียง 350 แผ่นเท่านั้น) |  อยู่คนเดียวให้ได้  เจ็บไม่จำ  สายไป  ปากร้ายใจรัก  Lonely (เหงา)  น้ำตา  อีกครั้งหนึ่ง  กระจก (Miror) BONUS TRACK ปากร้ายใจรัก (เวอร์ชัน กีต้าร์อคูสติคเวอร์ชัน)  อยู่คนเดียวให้ได้ (เวอร์ชัน กีต้าร์อคูสติคเวอร์ชัน) |
ผลงานเพลง > อีพี

| ชื่ออัลบั้ม | รายละเอียดอัลบั้ม | รายชื่อเพลง |
| --- | --- | --- |
| Genesis |  ภาษาอังกฤษ  ออกจำหน่าย: 17 กันยายน 2558  สังกัด: อิสระ  รูปแบบ: ดิจิตอลดาวน์โหลด, ซีดี |  Raindrops  Still Your Girl  Pluto  Shotgun  Guard Your Heart |
| Deep End |  ภาษาอังกฤษ  ออกจำหน่าย: 7 กรกฎาคม 2560  สังกัด: อิสระ  รูปแบบ: ดิจิตอลดาวน์โหลด, ซีดี |  Deep End  Heart Stop  Strangled Love |
ผลงานเพลง > เพลงประกอบซีรีส์/โฆษณา/อื่น ๆ

| ปี | ชื่อเพลง | ภาพยนตร์/ละคร |
| --- | --- | --- |
| 2558 | Volg Jou Hart (Follow Your Heart) (ร่วมกับ มาดามมด) | มาลี เพื่อนรัก..พลังพิสดาร |
| 2558 | Aesthetic (Jannine weigel ver.) | ซีรีส์ Iryu Team Medical Dragon |
| 2558 | เธอเดินเข้ามา | รุ่นพี่ |
| 2559 | เพราะเราคู่กัน | โฆษณา ดีโด้ ฟรุ๊ตกุ |
| 2560 | แพ้แล้วพาล (ver.พลอยชมพู) | Club Friday To Be Continued ตอน รักลองใจ |
| 2561 | ใครสักคน | เมืองมายา Live ตอน สายเลือดมายา |
| 2561 | เธอทั้งนั้น (ver.พลอยชมพู) | ภาพยนตร์ เลิฟเดอะเทอทีน |
| 2561 | คืนนี้ (In The Night) | สัมผัสรัตติกาล |
| 2561 | วิญญาณที่หลุดลอย (Soul) | หนังสั้น The Black Moon |
| 2561 | ผงทำนายรัก | ซีรีส์ รักนะพ่อยาหยี |

| 2562 | รักไม่มีทางออก | Club Friday 11 รักที่ไม่ได้ออกอากาศ |
| 2562 | รักให้หมดหัวใจ (ร่วมกับ พีท พล) | ซีรีส์ เธอ เขา และรักของเรา |
| 2562 | So Much World | หนังแอนิเมชั่น Playmobil The Movie |
| 2562 | Don't Look Back | ซีรีส์ มายาวี มาลิง ราชบุตรีผู้พิทักษ์ |
| 2562 | หนี(Escape)  (ร่วมกับ YB และ Diamond) | เกม Identity V. |
| 2562 | ความรักฉันคือเธอ (Ver.Ploychompoo) | เกม Audition |
| 2563 | สิตารา | ซีรีส์ สิตารา เสน่หา เคลือบยาพิษ |
| 2565 | แค่ | ละคร เกมปรารถนา |
| 2565 | หลังกำแพง ( The Wall ) | ละคร สามีเงินผ่อน |
| 2565 | ทั้งหัวใจ (Believe) | Club Friday the Series Love & Belief ความรักกับความเชื่อ |
| 2565 | หัวใจฉันหายไป | ละคร มัดหัวใจยัยซุปตาร์ |
ผลงานการแสดง > ละครโทรทัศน์/ซีรีส์

| ปี | เรื่อง | บทบาท |
| --- | --- | --- |
| 2558 | บัลลังก์เมฆ | วิรินทร์ |
| 2559 | Love Songs Love Series ตอน คนไม่จำเป็น | มี่ |
| 2559 | เป็ดIdol | ณัฐพิชญา (แสงแดด) |
| 2560 | U-Prince Series ตอน คิริว | พินอิน |
| 2560 | My Secret Friend ปิ๊งรัก..นายอายนะ | ดีใจ |

| 2561 | ฝันให้สุด Dream Teen | น้ำหวาน |
| 2563 | When I was 16 เมื่ออายุ 16 | ดาลัดดาว (ดาว) |
ผลงานการแสดง > ภาพยนตร์/หนังสั้น

| ปี | เรื่อง | บทบาท |
| --- | --- | --- |
| 2558 | คีตราชนิพนธ์ บทเพลงในดวงใจราษฎร์ | ดาว |
| 2558 | รุ่นพี่ | อทิติ (ม่อน) |
| 2561 | ​รักเก็บแต้ม | มิวสิก |
| 2562 | พี่นาค | จุ๋ย |
| 2566 | ไปรษณีย์ 4 โลก | สาวปริศนา |
ผลงานการแสดง > มิวสิกวิดีโอ

ไกลแค่ไหนคือใกล้ - เก็ตสึโนวา (2555)
รางวัล

รางวัลรองชนะเลิศอันดับ 2 ถ้วยจากนายกอภิสิทธิ์ เวชชาชีวะ หนูน้อยนพมาศ ห้างเจเจมอลล์ จตุจักร เมื่อลอยกระทงปี 2553
รางวัลขวัญใจเมเจอร์ฮอลลีวูด หนูน้อยสงกรานต์สืบสานวัฒนธรรมไทย เมื่อสงกรานต์ 2554
รางวัลเซเวนทีนชอยส์อวอร์ดส 2015 สาขาดาวที่สร้างปรากฏการณ์ให้โลกโซเชียล
เข้าชิงรางวัลดาราเดลี่ เดอะเกรท อวอร์ด ครั้งที่ 5 สาขาดาราดาวรุ่งหญิงที่สุดแห่งปี 2015
รางวัลภาพยนตร์แห่งชาติ สุพรรณหงส์ ครั้งที่ 25 สาขาเพลงนำภาพยนตร์ยอดเยี่ยม จากเพลง "เธอเดินเข้ามา"
มายาอวอร์ด 2016 สาขานักร้องสตริงหญิงยอดนิยม ขวัญใจมหาชน
แหล่งข้อมูลอื่น

พลอยชมพู ที่ยูทูบ
พลอยชมพู ที่เฟซบุ๊ก
พลอยชมพู ที่อินสตาแกรม
พลอยชมพู ที่เอกซ์ (ทวิตเตอร์)
เว็บไซต์ทางการ
Jannine Parawie Weigel ที่อินเทอร์เน็ตมูวีเดตาเบส
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
พระยาพิมพิสารราชา

| พระยาพิมพิสารราชา |
| --- | --- |

พระยานครแพร่
ครองราชย์: พ.ศ. 2390 — พ.ศ. 2429
ก่อนหน้า: พระยาอินทวิไชย
ถัดไป: เจ้าพิริยเทพวงษ์

ประสูติ: พ.ศ. 2354
ถึงแก่พิราลัย: 19 ตุลาคม พ.ศ. 2429
พระชายา: แม่เจ้าแก้วไหลมาราชเทวี แม่เจ้าธิดาเทวี แม่เจ้าคำใย้เทวี   หม่อมจันทร์
พระบุตร: 5 พระองค์
ราชวงศ์: แสนซ้าย
พระบิดา: พระยาวังขวา
พระมารดา: แม่เจ้าปิ่นแก้ว
| เจ้าผู้ครองนครแพร่แห่ง ราชวงศ์แสนซ้าย |
| --- | --- |
*: พระยาแสนซ้าย
*: พระยาเทพวงศ์
*: พระยาอินทวิไชย
: พระยาพิมพิสารราชา
: เจ้าพิริยเทพวงษ์
ด ค ก
พระยาพิมพิสารราชา หรือ เจ้าหลวงพิมพิสาร ทรงเป็นเจ้าผู้ครองนครแพร่ องค์ที่ 4 แห่งราชวงศ์แสนซ้าย ตรงรัชสมัยพระบาทสมเด็จพระจุลจอมเกล้าเจ้าอยู่หัว พระองค์ทรงครองนครแพร่ต่อจากพระยาอินทวิไชยผู้เป็นราชมาตุลา